
	Tema
	Pirmoji pagalba

	Pamokos idėja
	Remiantis gyvenimo įgūdžių bendrąja programa, 10 klasės mokiniai turi tobulinti gebėjimus atpažinti sutrikusį kvėpavimą ir širdies veiklą, atlikti kokybišką pradinį gaivinimą, naudotis automatiniu išoriniu defibriliatoriumi, suteikti pagalbą įvairių traumų ir gyvybei pavojingų būklių atvejais (anafilaksinis šokas, insultas, infarktas, traukuliai, elektros trauma, stiprus kraujavimas). Tokiu būdu mokiniai ne tik įgyja praktinių įgūdžių, bet ir ugdosi gebėjimą greitai bei atsakingai priimti sprendimus kritinėse situacijose, padedančius išsaugoti žmogaus gyvybę.

	Sąvokos
	Pirmoji pagalba – tai tikslingi veiksmai, atliekami siekiant išsaugoti nukentėjusiojo gyvybę iki kol atvyks greitoji medicinos pagalba.
Gaivinimas – veiksmai, kuriais dirbtinai sužadinamos arba palaikomos staiga išnykusios gyvybinės organizmo funkcijos – širdies veikla (kraujotaka) ir kvėpavimas.
Defibriliatorius (AID) - tai prietaisas, skirtas nustatyti širdies ritmo sutrikimą, širdies sustojimą ar per silpną plakimą ir, jei reikia, išskirti elektros impulsą, kuris gali atkurti širdies darbą.
P–P–P – pirmosios pagalbos taisyklė, reiškianti „patikrink, paskambink, padėk“.
Užspringimas – būsena, kai svetimkūnis, patekęs į kvėpavimo takus, iš dalies arba visiškai juos užspaudžia neleisdamas patekti deguoniui į kvėpavimo takus.
Heimlicho manevras – tai technika, rekomenduojama atlikti siekiant padėti užspringusiam žmogui. Ji pagrįsta smūgiais į tarpumentę ir pilvo spustelėjimais.
Anafilaksija - tai sunki alerginė reakcija į svetimą ar susvetimėjusią biologiškai aktyvią medžiagą, kuriai veikiant pažeidžiamos įvairios organų sistemos (dažniausiai – oda, kvėpavimo, virškinimo ir širdies kraujagyslių sistemos).

	Įgūdžiai
	Atsižvelgiant į socialinės, emocinės ir sveikos gyvensenos kompetencijos raidos aprašą:
1. priimti sprendimus atsižvelgiant į saugumo, etinius ir visuomeninius veiksnius;
2. kasdienėse akademinėse ir socialinėse situacijose taikyti atsakingų sprendimų priėmimo įgūdžius;
3. vertinti sveikatą kaip vieną iš esminių vertybių, lemiančių asmens ir visuomenės gerovę bei gyvenimo kokybę.

	Tikslas
	Ugdyti gebėjimus atpažinti gyvybei pavojingas būkles ir taisyklingai taikyti pirmosios pagalbos veiksmus įvairiose situacijose.

	Uždaviniai
	1. Supažindinti mokinius su įvairiomis gyvybei pavojingomis ir nepavojingomis situacijomis bei jų sprendimo būdais, taikant pirmosios pagalbos principus.
2. Ugdyti gebėjimus praktiškai atpažinti sutrikusį kvėpavimą, širdies veiklos sustojimą, traumas ar kitas pavojingas būkles ir tinkamai reaguoti atliekant gaivinimą bei kitus pirmosios pagalbos veiksmus.
3. Skatinti bendradarbiavimą ir refleksiją, analizuojant suvaidintas situacijas, vertinant veiksmų teisingumą ir ieškant efektyviausių pagalbos būdų.

	Trukmė
	45 min.

	Pamokos pavadinimas
	Pirmoji pagalba: apie tai, kas svarbiausia

	Priemonės
	· Projektorius;
· Kompiuteris;
· Gaivinimo manekenas (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Užspringimo liemenė (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pirmosios pagalbos rinkinys (neturint galima kreiptis į visuomenės sveikatos specialistą, vykdantį sveikatos priežiūrą mokykloje, arba jam nesant – į mobiliosios komandos koordinatorių);
· Pagal galimybes – jogos kilimėlis (gaivinimo demonstracijai);
· Atspausdintos pirmosios pagalbos situacijų kortelės: Užd_Pirmosios pagalbos situacijų kortelės_10 kl. 

	PAMOKOS EIGA
	Pamokos planą sudaro trys dalys:
1. Įžanga ir temos atskleidimas (pristatoma pagrindinė tema ir išsiaiškinama, ką mokiniai jau žino) - 3 minutės
2. Komandinis darbas ir temos analizė (žinios pritaikomos praktiškai mokiniams atliekant užduotį ir atliekama analizė paaiškinant nurodytas temas) – 39 minučių:
· Gaivinimas ir defibriliacija
· Užspringimas
· Epilepsija
· Alergija ir anafilaksija
· Miokardo infarktas ir insultas
· Kitos traumos (elektros trauma, kraujavimo stabdymas)
3. Refleksija – 3 minutės

	1. ĮŽANGA IR TEMOS ATSKLEIDIMAS
 
 
	EIGA
	REKOMENDUOJAMAS TURINYS

	1. TEMOS ATSKLEIDIMAS
 
 
	Pristatoma tema – PIRMOJI PAGALBA: APIE TAI, KAS SVARBIAUSIA (skaidrė Nr. 1). 

Pamoką pradedame įvardindami pirmosios pagalbos tikslus (skaidrė Nr. 2)














Primenama PPP gaivinimo taisyklė: PATIKRINK –PASKAMBINK - PADĖK (skaidrė Nr. 3)
	Rekomenduojama akcentuoti, kad pirmoji pagalba – tai pagalba, kurią suteikiame žmonėms, kai jie susižeidžia arba suserga, kol atvyksta greitoji medicinos pagalba.


Pirmos pagalbos tikslai:
1. Išsaugoti gyvybę;
· pirmosios pagalbos teikėjas siekia kuo greičiau pašalinti gyvybei pavojingus veiksnius, kad nukentėjusysis išliktų gyvas.
2. Neleisti būklei pablogėti;
· suteikiama pagalba stabdo kenksmingus procesus ir neleidžia, kad nukentėjusiojo būklė dar labiau blogėtų.
3. Apsaugoti nuo naujų sužeidimų;
· užtikrinama, kad žmogus ir aplinkiniai nebūtų papildomai sužeisti, pašalinant ar sumažinant pavojus aplinkoje.
4. Garantuoti gijimą
· tinkamai suteikta pagalba sudaro sąlygas greitesniam ir sėkmingesniam nukentėjusiojo sveikimo procesui.

Ši taisyklė padeda nepamiršti pagrindinių pirmosios pagalbos veiksmų.

1. Patikrink:
· Pirmiausia, patikriname ar patys esame saugūs;
· Tikriname ar nukentėjęs asmuo yra sąmoningas ir kvėpuoja.
2. Paskambink (telefonu 112);
3. Padėk:
· Atliekame reikiamus veiksmus, priklausomai nuo sužalojimo, iki kol atvyks pagalba;
· Svarbu, pasiliekame su nukentėjusiuoju, iki kol atvyks pagalba.

	2. KOMANDINIS DARBAS IR TEMOS ANALIZĖ
 
 
	EIGA
	REKOMENDUOJAMAS TURINYS

	
	KOMANDINĖS UŽDUOTIES TAIYKLĖS

	
	Paaiškinama, kokiu principu vyks tolimesnė pamokos eiga (skaidrė Nr. 4):
1. Susiskirstykite į 6 komandas;


2. Kartu su komanda išsitraukite situacijos aprašymą (visos skirtingos);
3. Naudodamiesi pateiktomis priemonėmis, su komandos nariais suvaidinkite aprašytą situaciją ir paaiškinkite, kaip joje suteiksite pagalbą.
4. Po kiekvienos vaidinimo – situacijos aptarimas.

Pasiruošimui yra skiriamos 5 min., o vaidinimams – po 1 min.

	 


Siūloma komandas pasiskirstyti pagal sėdėjimo vietas, kad sutaupytumėte laiko ir nesusidarytų šurmulys klasėje.

Naudokite korteles su aprašytomis situacijomis: Užd_Pirmosios pagalbos situacijų kortelė_10 kl. 


Mokiniai gali naudotis šiomis priemonėmis:
· Gaivinimo manekenas;
· Užspringimo liemenė;
· Pirmosios pagalbos rinkinys.

	
	1 SITUACIJA – GAIVINIMAS IR DEFIBRILIACIJA

	
	Pakviečiama pirmoji komanda pademonstruoti ir paaiškinti pirmąją situaciją (skaidrė Nr. 5):
· Po pamokų eidami parku pastebėjote ant takelio gulintį vyrą (po patikrinimo išsiaiškinote, kad jis nekvėpuoja). Papasakokite ir pavaizduokite, kokius veiksmus atlikote tikrindami kvėpavimą ir kokios veiksmus atliksite po jo.

Po vaidinimo mokiniai grįžta į savo vietas ir vyksta aptarimas, palyginama ar vaidinime buvo teisingai atlikti visi žingsniai.

Kaip teisingai patikrinti, ar žmogus kvėpuoja? (skaidrė Nr. 6)





Pristatome gaivinimo eigą (skaidrė Nr. 7)
Galima paklausti, ką darysite, jei žmogus yra nesąmoningas, bet kvėpuoja?











Klausiame mokinių, kiek paspaudimų ir įpūtimų reikia atlikti gaivinant suaugusį asmenį ir vaiką? Atsakius, demonstruojame pasakojant gaivinimo taisykles (skaidrės Nr. 8 ir 9). 






Primename apie defibriliaciją ir jos eigą (skaidrės Nr. 10).



Paklausiame, kur galime rasti defibriliatorius? (skaidrė Nr. 11)
	
Vaidinimui ir paaiškinimui skiriama 1 minutė.
















· Atverkite kvėpavimo takus, pakreipiant galvą atgal, pakeliant smakrą;
· Apžiūrėkite, ar nėra svetimkūnių, ir jei yra galimybė - pašalinkite;
· Pridėkite ausį prie nukentėjusiojo burnos veidu į jo krūtinę ir klausykitės 10 s.

1. Pirmiausia, įsitikiname, kad nukentėjusysis yra nesąmoningas IR nekvėpuoja.
Siūloma atkreipti dėmesį, kad asmeniui esant be sąmonės, bet kvėpuojant, jis turi būti guldomas į stabilią šoninę padėtį (viena gulinčiojo ranka, esanti arčiau jūsų, ištiesiama į šoną horizontaliai 90° kampu, o kita perkeliama per krūtinės ląstą ir delnas priglaudžiamas prie veido. Tos pačios pusės koja, kaip ir sulenkta ranka sulenkiama per kelio sąnarį, asmuo už rankos ir kojos traukiamas į save verčiant jį ant šono). Tokiu būdu nukentėjęs asmuo apsaugomas nuo galimo užspringimo, jei imtų vemti ar kraujuoti iš burnos.
2. Paguldome žmogų ant kieto pagrindo ir apnuoginame jo krūtinę;
3. Paprašome, kad kitas asmuo atneštų išorinį automatinį defibriliatorių (AED).
4. Pradedame krūtinės ląstos paspaudimus:

Suaugusį asmenį gaiviname santykiu 30 : 2 atliekant paspaudimus ir įpūtimus, o vaiką santykiu 2 : 15, pradedant nuo įpūtimų. Pademonstruojame: paspaudimai atliekami atsiklaupus virš nukentėjusiojo, plaštakos pagrindą padedant krūtinės centre, kitą ranką uždedant ant pirmosios, palinkstama vertikaliai virš krūtinės ir ištiestomis rankomis spaudžiamas krūtinkaulis žemyn. Įpūtimai atliekami naudojant vienkartinę veido kaukę, jos neturint galime pasirinkti patys ar įpūtimus atliksime ar ne. Jei ne, atliekami tik paspaudimai. Svarbu atkreipti dėmesį, kad paspaudimai atliekami 100–120 kartų per minutę dažniu (atitinka skaičiavimą „ir viens, ir du, ir viens, ir du...“).

Jei nukentėjimo vietoje yra daugiau žmonių, galime prašyti kito atnešti defibriliatorių.
Defibriliatorius - tai prietaisas, kuris gali atkurti normalų širdies ritmą, kai žmogus yra be sąmonės ir be kvėpavimo.

Jų dažniausiai būna: didžiosiose parduotuvėse (LIDL ir kt.), mokyklose, autobusų, traukinių stotyse, traukiniuose, oro uostuose ir kt.

	
	2 SITUACIJA - UŽSPRINGIMAS

	
	Pakviečiama antroji komanda pademonstruoti ir paaiškinti situaciją (skaidrė Nr. 12):
· Mokyklos valgykloje jūsų draugas užspringo maistu. Papasakokite, ką darysite ir pavaizduokite veiksmus, kaip jam padėsite.

Po vaidinimo mokiniai grįžta į savo vietas ir vyksta aptarimas, palyginama ar vaidinime buvo teisingai atlikti visi žingsniai.

Paaiškinama, kad užspringimas būna dviejų rūšių (dalinis ir visiškas) ir kad nuo to priklauso, kaip bus teikiama pirmoji pagalba (skaidrė Nr. 13)
	Rekomenduojama akcentuoti, kuo skiriasi pirmoji pagalba esant skirtingam užspringimui: 
· dalinis (asmuo kosėja, yra sąmoningas). Teikiant pirmąją pagalbą reikia skatinti užspringusį asmenį kosėti ir šiek tiek pasilenkti į priekį. Pabrėžti, kad negalima trankyti į tarpumentę, nes tai gali sukelti visišką užspringimą; 
· visiškas (asmuo nekosėja arba kosėja labai silpnai, kvėpuojant girdimas švilpesys, asmuo gali pradėti mėlti, prarasti sąmonę). Teikiant pirmąją pagalbą užspringusį asmenį reikia šiek tiek palenkti į priekį ir 5 kartus suduoti į tarpumentę. Jeigu asmuo neatspringo, apkabinti iš už nugaros per liemenį, uždėti vienos rankos kumštį keliais centimetrais aukščiau jo bambos, o kita ranka apglėbti virš bambos uždėtą ranką ir staigiais judesiais spustelti pilvą. Tai vadinama Heimlicho manevru.






	
	3 SITUACIJA – EPILEPSIJA IR TRAUKULIAI

	
	Pakviečiama trečioji komanda pademonstruoti ir paaiškinti situaciją (skaidrė Nr. 14):
· Pertraukos metu šalia jūsų sėdinčiam mokiniui prasidėjo epilepsijos priepuolis. Papasakokite, ką darysite ir pavaizduokite veiksmus, kaip jam padėsite.

Po vaidinimo mokiniai grįžta į savo vietas ir vyksta aptarimas, palyginama ar vaidinime buvo teisingai atlikti visi žingsniai.

Paaiškinama situacija ir kaip joje reikėtų elgtis – traukuliai ir epilepsija (skaidrė Nr. 15).
	



Traukuliai - tai nevalingi, nekontroliuojami raumenų susitraukimai. Viena iš ligų, kurioje susiduriama su traukuliais - epilepsija.
Epilepsija - tai neurologinė liga, dažniausiai pasireiškianti traukulių priepuoliais nuo kelių sekundžių iki kelių minučių, rečiau epilepsijos metu pasireiškia netraukuliniai priepuoliai.

Rekomenduojama akcentuoti, kad jei žmogui traukuliai pasireiškė pirmą kartą, trunka ilgiau nei 5 minutes, traukulių metu žmogus patyrė traumą arba pasibaigus traukuliams žmogus neatsibunda - būtina kviesti greitąją pagalbą.

	
	4 SITUACIJA – ALERGIJA IR ANAFILAKSIJA

	
	Pakviečiama ketvirtoji komanda pademonstruoti ir paaiškinti situaciją (skaidrė Nr. 16):
· Per pertrauką pavaišinote savo draugą sumuštiniais, kuriuose buvo riešutų sviesto, tačiau jis to nežinojo - pradėjo kosėti, jam pasidarė sunku kvėpuoti ir veidas pradėjo tinti. Papasakokite, ką darysite ir pavaizduokite veiksmus, kaip jam padėsite.

Po vaidinimo mokiniai grįžta į savo vietas ir vyksta aptarimas, palyginama ar vaidinime buvo teisingai atlikti visi žingsniai.


Pristatoma anafilaksija, jos požymiai ir pirmoji pagalba (skaidrė Nr. 17).







Pristatoma, kaip atrodo epinefrino autoinjektorius ir paaiškinama, kaip juo naudotis (skaidrė Nr. 18).


	







Anafilaksija – tai sunki alerginė reakcija į svetimą ar susvetimėjusią biologiškai aktyvią medžiagą, kuriai veikiant pažeidžiamos įvairios organų sistemos (dažniausiai – oda, kvėpavimo, virškinimo ir širdies kraujagyslių sistemos).

Rekomenduojama paminėti, kad dažniausios alergijos, galinčios sukelti anafilaksiją, yra susijusios su riešutais, pienu, kiaušiniais, soja, sezamais, kai kuriais vaistais bei vabzdžių įgėlimais.

Anafilaksijos požymiai: veido, lūpų ar liežuvio tinimas, apsunkęs kvėpavimas, kosulys, odos bėrimas, silpnumas, galvos svaigimas.

Pirmoji pagalba: kviesti greitąją medicinos pagalbą; jeigu įmanoma, pašalinti alergeną; esant galimybei suleisti vaistų nuo alergijos; paguldyti į stabilią šoninę padėtį; netekus sąmonės pradėti pradinį gaivinimą.



Pagrindinis vaistas anafilaksijai gydyti yra epinefrinas. Jeigu žmogus turi paskirtą epinefrino autoinjektorių (EpiPen), jį reikia panaudoti kuo greičiau. Pirmiausia nuimamas apsauginis dangtelis, tuomet autoinjektorius stipriai prispaudžiamas prie išorinės šlaunies dalies ir laikomas pagal gamintojo nurodymus. Svarbu žinoti, kad daugeliu atvejų autoinjektorių galima naudoti ir per drabužius.

Net ir panaudojus EpiPen (epinefrino dozę), svarbu iškviesti greitąją medicinos pagalbą. Laukiant greitosios pagalbos, reikia stebėti žmogaus būklę. Jei asmuo yra be sąmonės, tačiau kvėpuoja, jį rekomenduojama paguldyti į stabilią šoninę padėtį. Jei asmuo nebekvėpuoja, reikia pradėti gaivinimą.

	
	5 SITUACIJA – MIOKARDO INFARKTAS IR INSULTAS

	
	Pakviečiama penktoji komanda pademonstruoti ir paaiškinti situaciją (skaidrė Nr. 19):
· Po pamokų parke jus sustabdė 70-ies metų vyras ir paprašė pagalbos, nes jaučia diskomfortą krūtinės srityje. Kokį sutrikimą įtariate? Papasakokite, ką darysite ir pavaizduokite veiksmus, kaip jam padėsite.

Po vaidinimo mokiniai grįžta į savo vietas ir vyksta aptarimas, palyginama ar vaidinime buvo teisingai atlikti visi žingsniai.

Paaiškinama, kad aprašyme buvo pavaizduota liga – MIOKARDO INFARKTAS. Paaiškinama, kokių priemonių reikia imtis įtarus infarktą (skaidrė Nr. 20).



Klausiama mokinių, ar žino ligą pavadinimu insultas, kuo ji yra panaši į miokardo infarktą? Sulaukus atsakymu paaiškiname, kas yra insultas ir kokių priemonių reiktų imtis (skaidrė Nr. 21)

	













Infarktas
Kaip atpažinti:
· Diskomfortas krūtinės srityje ar krūtinės skausmas yra dažniausi miokardo infarkto požymiai;
· Skausmas plinta į petį ar ranką, apatinį žandikaulį;
· Trunka ilgiau nei kelias minutes, stiprėja
Kaip galime padėti:
· Iš karto kai įtariame, skambiname 112;
· Pasodiname į patogią padėtį;
· Pasitardami su dispečeriu jei turime duodame aspirino tabletę;
· Tikriname nukentėjusiojo kvėpavimą


Svarbu pabrėžti, kad infarkto metu laukiant pirmosios pagalbos asmenį pasodinti, o insulto metu paguldyti, šiek tiek kilstelėjus galvą ir pečius.

Insultas
Kaip atpažinti:
· Sutrikusi, sunkiai suprantama kalba, staigus galvos skausmas, sumažėjusi vienos kūno pusės galūnių jėga, sąmonės sutrikimas.
Kaip galime padėti:
· Iš karto kai įtariame, skambiname 112;
· Padedame nukentėjusiajam atsigulti, nežymiai kilstelime galvą ir pečius naudodami minkštą pagrindą;
· Atlaisvinkite drabužius, kurie gali apsunkinti kvėpavimą.

	
	6 SITUACIJA – ELEKTROS SUKELTOS TRAUMOS IR KRAUJAVIMO STABDYMO BŪDAI

	
	Pakviečiama šeštoji ir paskutinė komanda pademonstruoti ir paaiškinti situaciją (skaidrė Nr. 22):
· Grįžus namo pastebėjote, kad šeimos narys patyrė elektros šoką - nukrito ir stipriai susižeidė, pradėjo bėgti kraujas. Papasakokite, ką darysite ir pavaizduokite veiksmus, kaip jam padėsite šių skirtingų traumų atvejais.

Po vaidinimo mokiniai grįžta į savo vietas ir vyksta aptarimas, palyginama ar vaidinime buvo teisingai atlikti visi žingsniai.
Paaiškinama, kad aprašyme reikėjo išskirti dvi traumas – elektros šoko metu patirtus sužalojimus ir kraujavimo stabdymą.

Aptariamos elektros traumos (skaidrė Nr. 23)

Aptariami skirtingi kraujavimo stabdymo būdai bei pademonstruojama naudojantis pirmosios pagalbos rinkiniu (skaidrė Nr. 24)
	






Elektros traumos:
Siūloma paminėti ir akcentuoti, kad kad kol elektros srovė neišjungta, nukentėjusio liesti negalima. Taip pat elektros traumų metu, visuomet galimi širdies veiklos sutrikimai, taigi svarbu stebėti sąmonę ir kvėpavimą.


Kraujavimas: 
· Jei kraujavimas silpnas, žaizdą reiktų nuplauti (dezinfekuojančių priemonių ne visada turėsime, taigi galima žaizdą nuplauti švariu vandeniu iš buteliuko). 
· paimame tvarstį ir žaizdą apvalome bei užspaudžiame, siekiant sustabdyti kraujavimą. Galūnę galime šiek tiek pakelti. 
· Jei kraujavimas yra labai stiprus, skambiname 112, tačiau žaizdą reiktų kuo stipriau spausti. Galime naudoti sterilias servetėles, tvarsčio aprišimą ir laikyti bent 3 minutes. 

Svarbiausia paminėti, kad svetimo kraujo be pirštinių liesti negalima. Jei pirštinių neturime, galime priemones paduoti nukentėjusiajam ir pasakyti, ką daryti.
Siūloma pabrėžti, kad geriausias kraujo stabdymo būdas - spaudimas.

